यूनान में यात्री ट्रेन और मालगाड़ी की टक्कर में 32 लोगों की मौत, 85 अन्य घायल
यूनान में बुधवार को तड़के एक यात्री ट्रेन और एक मालगाड़ी की टक्कर में 32 लोगों की मौत हो गई और कम से कम 85 अन्य घायल हो गए। दमकल विभाग के अधिकारियों ने यह जानकारी दी।
एथेंस से करीब 380 किलोमीटर उत्तर में टेम्पे के पास मंगलवार देर रात यात्री टेन और मालगाड़ी में टक्कर के बाद दोनों गाड़ियों के कई डिब्बे पटरी से उतर गए और कम से कम तीन में आग लग गई। बुधवार को भोर होने से पहले बचाव दल ने ‘फ्लडलाइट’ की रोशनी में जिंदा लोगों की तलाश शुरू की।
हादसे के बाद मौके पर पहुंचे एक स्थानीय व्यक्ति ने कहा, ‘‘ वहां स्टील के टुकड़े बिखरे पड़े थे। दोनों ट्रेनें बुरी तरह क्षतिग्रस्त हो गईं।’’
उन्होंने बताया कि जैसे ही वह मौके पर पहुंचे, घबराए हुए लोग ट्रेन के डिब्बों से निकल रहे थे।
नजदीकी शहर लारिसा में अस्पताल के अधिकारियों ने बताया कि कम से कम 25 लोगों को गंभीर चोटें आई हैं।
दमकल विभाग के प्रवक्ता वासिलिस वर्थकोयनिस ने बताया कि दोनों ट्रेन के बीच टक्कर भीषण थी 5a68 , डिब्बे बुरी तरह क्षतिग्रस्त हुए हैं और कठिन परिस्थितियों में लोगों को निकालने का काम जारी है।
टक्कर की वजह तुरंत पता नहीं चल पाई है। पुलिस दो रेल अधिकारियों से पूछताछ कर रही है, लेकिन अभी तक किसी को हिरासत में नहीं लिया गया।
अधिकारियों ने बताया कि अतिरिक्त मदद के लिए सेना से भी संपर्क किया गया है।
रेल संचालक ‘हेलेनिक ट्रेन’ के अनुसार, एथेंस से थेसालोनिकी जाने वाली ट्रेन में हादसे के समय करीब 350 यात्री सवार थे।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva